Лейма Гбови

Лейма Роберта Гбови (; 1 февраль 1972 йыл) — Либерияның тыныслыҡ урынлаштырыу эшмәкәре, «ҡатын-ҡыҙҙар хоҡуҡтары һәм хәүефһеҙлеге өсөн көрәштә һәм тыныслыҡ урынлаштырыуҙа ҡатнашҡан өсөн» Тавакуль Карман һәм Элен Джонсон-Серлиф менән тыныслыҡ буйынса 2011 йылғы Нобель премияһы лауреатыLeymah Gbowee, Women in Peace and Security Network Africa — NIEW INTERNATIONAL CONFERENCE 2010 (недоступная ссылка)
Категория:Википедия:Статьи с нерабочими ссылками.

 Биографияһы 
Лейма Гбови үҙәк Либерияла тыуа. Беренсе граждандар һуғышы башланғас, 17 йәшлек Лейма илдең баш ҡалаһы Монровияға күсә. Психологҡа уҡый һәм хәрби хәрәкәттәрҙә ҡатнашҡан балалар менән эшләй.

2002 йылда социаль хеҙмәткәр булып эшләп йөрөгән Гбови Либериялағы икенсе граждандар һуғышы барғанда либерий ҡатын-ҡыҙҙарының тыныслыҡ өсөн хәрәкәтен ойоштора. Хәрәкәт балыҡ баҙарында эшләгән ҡатын-ҡыҙҙар араһында башлана2009 Peace warrior for Liberia . Уға Монровияның торған һайын күберәк христиан һәм мосолман ҡатындары ҡушыла бара. Гбови етәкселегендә хәрәкәт Либерияның ул саҡтағы президенты Чарльз Тейлор менән осраша һәм уның Ганалағы солох һөйләшеүҙәрендә ҡатнашыу вәғәҙәһен алыуға өлгәшә. 

Гбови Ганала Либерия ҡатын-ҡыҙҙары төркөмөнә етәкселек итә. Делегация Аккрала президент һарайы диуарҙары янында өнһөҙ протест үткәрә. Шулай уҡ «енси забастовка» (Аристофандың «Лисистрата» комедияһында тасуирланған тыныслыҡҡа өлгәшеү ысулы) ойоштораBill Moyers Journal, June 19, 2009. Протест акцияһы барышында уны ҡулға алырға йыйынғандарында, Гбови шәрә ҡалып сисенеү менән янай (Көнбайыш Африка мәҙәниәтендә был иң көслө ҡәһәр тип һанала), һәм янау еңә — уны ҡулға алмайҙарThe Rabble Rousers .

Лейма Гбови Комфорта Фримен менән бергә WIPNET хәрәкәтен (, «Женщины в Построении Мира») ойоштора һәм президентҡа мөрәжәғәт сығара.

Хәрәкәт төрлө хөкүмәттәр вәкилдәре менән тыныслыҡ урынлаштырыу буйынса уңышлы һөйләшеүҙәр үткәрәWest African Women Demand Peace In Cote D’Ivoire .

Хәрәкәт тырышлығы менән 2003 йылда Либерияла икенсе граждандар һуғышын тамамлауға өлгәшелә һәм ил президенты итеп Элен Джонсон-Серлиф, Африка тарихында беренсе ҡатын-ҡыҙ, һайлана.

Лейма Гбови — «конфликттарҙы хәл итеү» специальносы буйынса гуманитар фәндәр магистры, уны Виргинияла Көнсығыш Меннонит Университетында ала. Ул — Гананың Аккра ҡалаһында урынлашҡан "Тыныслыҡ һәм именлек буйынса Африка ҡатын-ҡыҙҙар берекмәһе"нең  башҡарма директорыHunt Alternatives Fund, Directory of Women Experts . 2008 йылда уның тураһында «Загони дьявола обратно в ад» тигән документаль фильм төшөрөләNovember 2009 MEDIAGLOBAL .

 Бүләктәре 
 2007 — Джон Ф. Кеннеди исемендәге Гарвард дәүләт идаралығы институтының Зәңгәр таҫмаһы 
 2009 — Ҡатын-ҡыҙ хоҡуҡтары өсөн Губер премияһы
 2009 — «Ҡаһарманлыҡ профилдәре» премияһы
 2011 — Тавакуль Карман һәм Элен Джонсон-Серлиф менән бергә тыныслыҡ буйынса Нобель премияһы

 Иҫкәрмәләр 

Категория:Һуғыштарҙа ҡатын-ҡыҙҙар
Категория:Нобель тыныслыҡ премияһы лауреаттары
Категория:Алфавит буйынса Нобель премияһы лауреаттары
Категория:Пацифистар
Категория:Алфавит буйынса шәхестәр
Категория:1 февралдә тыуғандар
Категория:1972 йылда тыуғандар
Категория:Нобель премияһы лауреаты булған ҡатын-ҡыҙҙар